Byggeriet af den kommende Sport24 i Aabybro har stået stille hen over sommeren, efter fundamentet blev støbt. Ifølge mediet blokhus.dk var det ellers planen, at forretningen sammen med den kommende nabo, Burger King, skulle være klar til åbning omkring efteråret eller årsskiftet. Helt sådan ser det ikke ud længere. - Byggeriet har stået stille grundet manglende betonelementer, fortæller entreprenøren af byggeriet, Tom Jakobsen, der tilføjer: - Jeg forventer, at have bygningen klar i februar og at Sport24 kan slå dørene op i marts 2024.
Nybyggeri i Aabybros erhvervsområde har i en periode stået stille - men nu skal det i gang igen, forsikrer entreprenør.